Predkladacia správa 

	Vláda SR svojím uznesením č.134/2001 k  návrhu na zmenu bodu B.2. uznesenia vlády SR č.623 zo dňa 14.7.1999 uložila ministrovi financií predložiť na rokovanie vlády SR Správu o čerpaní úverov so štátnou zárukou, o rozsahu plnenia zo štátneho rozpočtu a o rizikách plnenia v nasledujúcom období.
Materiál obsahuje informáciu o stanovení limitu štátnych záruk na rok 2002, prehľad o prevzatých štátnych zárukách za bankové úvery poskytnuté podnikateľským subjektom, prehľad o realizovaných štátnych zárukách a príjmoch z realizovaných štátnych záruk za obdobie január – október 2002 a ako aj prehľady za celé obdobie poskytovania štátnych záruk od roku 1990. Ďalej materiál obsahuje informáciu o vykonaných postupoch a opatreniach pri zabezpečovaní správy realizovaných štátnych záruk v roku 2002, problémy financovania rozhodujúcich dlžníkov a riziká realizácie štátnych záruk v nasledujúcom období a limit preberania štátnych záruk na rok 2003. 
Správa nadväzuje na „Správu o čerpaní úverov so štátnou zárukou, o rozsahu plnenia zo štátneho rozpočtu a o rizikách plnenia v nasledujúcom období“ k uvedenej problematike za rok 2001, ktorá bola predložená a schválená na rokovaní vlády SR dňa 12. júna 2002 a ďalšie správy z predchádzajúcich rokov.

	Materiál nemá finančný, ekonomický, environmentálny vplyv, ani vplyv na zamestnanosť.

	Materiál má informatívny charakter, ktorý vláda SR berie na vedomie.